als_Latn dik_Latn sag_Latn
Poezia kushtuar Kosovës dhe Çamërisë është botuar në gazetën “Tomori” të datës 28 nëntor 1941, me rastin e ditës së festës kombëtare shqiptare. Kjo poezi botohet në kohën kur në prill 1941 ishte kryer bashkimi i një pjese të trojeve etnike shqiptare sipas regjimit të kohës, pas kapitullimit të Jugosllavisë. Për arsye që merren me mend kjo poezi nuk ka qenë shumë e njohur. Në gazetën “Tomori” poezia është titulluar “Shqipëria e madhe”, për t`iu përshtatur mbase edhe situatës, ndonëse në thelb tjetër gjë është “Shqipëria Etnike” dhe tjetër gjë “Shqipëria e madhe”, gjë që mund të konsiderohet më mirë si një lapsus apo term i përdorur i kohës. Poezisë së Asdrenit nga përmbajtja në fakt i përshtatej më mirë titull “Shqipëria Etnike”.
Lindi në Drenovë të Korçës më 11 prill 1872, ku edhe mori mësimet e para. Më vonë shkoi në Rumani ku vazhdoi shkollën e mesme. Nga viti 1890, filloi të botojë në gazeta të ndryshme shqiptare vjershat e tij. Pas shpalljes së pavarësisë erdhi në Shqipëri por sërish u detyrua të kthehej në Rumani. Më 1904 botoi përmbledhjen e poetike "Rreze dielli", e më 1912 "Ëndrra e lot" dhe "Psallme murgu". Më 1907 shkroi poezinë "Betimi mbi flamurin" që u bë himni kombëtar shqiptar. Në dorëshkrim mbeti "Këmbana e Krujës" dhe disa vjersha tjera.
Më 26 gusht 1940 u zgjodh anëtar efektivë i Institutit të Studimeve Shqiptare me cilësinë e poetit, krahas këtyre personave: Xhevat Korça (historian, Tiranë), At Justin Rrota (linguist – letrar, Shkodër), E’them Haxhiademi (dramaturg, Tiranë). Vdiq në Rumani më 1947.
Mir' se erdhe midis nesh e bukura Kosovë
Mir' se erdhe motër, po të thom dhe përsëri,
Mbas vojtjesh dëshmorije gjatas që edhe provë
Të hysh hirplot në gjinjt e Mëmës Shqipëri
Me vrer në buzë prisnje gjejsh pak ndihmë e dritë
Ta ngrehish vehten prej njëj territ të pafund,
me flija të panumur dhenë dit' për ditë
Të ngopet bisha sot përdhe pa shpirt q'u mund...
Me vargje trupin lidhur, kombi më gjakpirës
Pak frymë për të marrë vehten nuk të lij;
Të çorri faqe e sy me thonjt e tij grirës
Me drapër gjith po porrte pleq dhe të rij
Dhe zëri t'ishte shuar, lotët e syve tharë
Në fshamë e mbytur dhe në vojtje pambarim
Nër aqë vjetë s'pe një ditë pak të mbarë:
E çveshur edhe e zbathur pa pik përdëllim!
Një copë truall nuk të linte për jetesë
As bukë për fëmijët s'kishe për ushqim,
Dëshirë e tija: farë teje mos të mbesë:
Në dhe të huaj larg të çporte me qëllim!
Mundime tmerri që s'tregohen dot me fjalë
Grabitje me pahir te gjësë pa pushim
Në trollin t`ënd ay të kishte si një halë
Çdo ças për ty s'mendonte veçse për shkatërim!
Sa burra nuk e derdhën gjakun kot së koti
Për një të drejtë shpirt që dhanë me një plumb,
Mëshirë s'gjenin as kur bijnin pikat loti:
Shtëpin' e plengun zjarri kur ua bënte shkrumb!
Sa mëma nuk' i qajtin bijt' e vet të vrarë
Fëmijë të pamoshët që nuk' ndjenin gjë
Sa turpe s'panë, sytë që s`u kishin parë;
Një shpirt njeriu për 'të nuk vlente më kurrgjë!
Kish heshtur kënga pleqërishte dhe dasmore
Lahutë-e fyell derthnin tingull vajtimtar
Me drojë dilte bjeshkës vajza malësore
Kurrkujt si qeshte buza nd'aq tym e zjarr!...
Dhe tin' e shetrenjta Çamëri si trime-e rallët
Dikur të ngjallet greku pate falur gjak,
Si mirënjohje flije prite plumb në ballët;
Pa faj dhe miq dëshmorë ranë keq në lak!
Mir se-erdhe pranë Mëmës, vajzë-e dëshëruar
Plot mall o bij-e shumëvojtur Çamëri
Në gjinjt' e saj të ngrohtë drejt në kraharuar
Gjith po të priste pa durim me dhempshuri.
Dy bija të përmallshme, Gurë të paçmuar
Si dy florinj të ndritshëm derdhur bukuri
Mi ball të Shqipërisë, Mëmës së-adhuruar
Si hyj po ndritni, ju, Kosovë-e Çamëri!
Dy zotër të pashpirt me të egër se dy bisha
Mbë nj'anë sërbi, fis i poshtër gjakatar
Ndaj tjetrës greku dhelpër, vrasës gënjeshtar;
Dy faqezes pa Perëndi, me kryqe-e kisha!
Me shufra dhe shuplaka, grykës dhe tërkuza
Për 'ta ju s'ishit veç një farë bagëti
Ata me tallje, juve ju përcilte buza:
Po kthenje fjalë, ca më keq, si mjerë ti!
Por Ora-e fundit, Ora-e tmerrit e shpërblesës
Çdo faj me të përdhunë bërë që s`e fal
Pluhur dhe hi u-bënë shkelësit e Besës
Rrufe mërije Zoti rrymën që s'i-a ndal!
Dikur Dodona plakë parathoshte Fatin
Që çdo shpirtlik e çojnë Hyjit drejt në Ferr
Dhe sot po gjith ata mizorët më të ngratin
E marrin shpagën prej njëj gjyqit që të therr!
Kur më të dobtin don e shkel me të përdhunë
Ndeh dorë lakmimtare me padrejtësi
Më shpejt a von të pret po gjith ajo furtunë
Që s'le pa mos përmbysur çdo paudhësi!
Ju me vullnet të fortin tuaj s'u-përkulët
Çdo sulm të bishës e përballtë me kuxim,
Se vetëm kombet jetë-skllavë dhe shpirt-ulët
Durojnë zgjedhën qafës pa një murmurim.
Mbërdhe përfare ranë hekurat e rënda
Përjetë-u shduk tirani që s'durohej dot
Sot flamuri kuq-zi ndeh flatrat siç i kënda
Mbi viset ku Shqiponjat motit qenë zot!
Sot Djell i ri ju ngrohn me rreze çlirimtare
Sot zgjedha e rëndë-e robërisë morri fund
Mëngjezi-i ndritshëm njëj prëndvere shkëlqimtare
Mbi tokën t'uaj po përhapet me sa mund;
Sot ndër qytetet dhe katundet gazi ndjehet
Vëllazërimi-i tërë Kombit plot hare
Me këngë dhe kremtime populli dëfrehet
Fatlum për 'të se lindi Jetë krejt e re!
Çdo Vatër e Kosovës edhe- e Çamërisë
Le të tërhidhet me vallzime të pafre
Se Terri perëndoj, arth Drita e Lirisë
Mbi malet t'ona po shëndris një qiell pa re.
Që tash, o-burra Djem, ju mbetet juve barra
T'i bëni ballë çdo rrezikut që ju del,
Të shohë vendi i-ynë ditë më të mbara
Me vrrull t'a mproni, këmbë-armiku kur e shkel!
Me krenari vashdoni- trimërin' e motshme
Qysh nga të Parët tanë mbetur trashëgimë
Hovplot forcoheni me diturit' e sotshme
Mos merrni Fenë parasysh për një Bashkim.
Si burra plot vullnet kësaj fatlume radhe
Të bëhemi me ndihmën e të Madhit – Zot,
Një Komb i fortë ndë një Shqipëri të Madhe
Që mundi i-aq Dëshmorëve mos vejë kot.
Fatosavet dhe Prijsavet u-qofshim falë
Me ne, dy kombe miq, që derdhën gjak bujar
Nër luftra ngadhnjimtare zot që kanë dalë
Kurorë Nderi plot shkëlqim për çdo luftar!
Ushtrive të lavdishme Mike dhe Mprojtare
Me krahun e pathyershim vetëtimtar
Q'u-shëmb armiku më mos ngrehë krye fare:
Nderime-e Mirënjohjen t'onën, shqiptar!
Asdren
("Tomori" 28 nëntor 1941)
Gjatë konferencës së shtypit me gazetarët, Koço...
Edhe pse nuk ka ende një zyrtarizim nga ana e FSHF-së, Kristian ...
Si çdo vit të rinjtë e LRI-së, janë mbledhur n&...
Partia Demokratike është në udhëkryq, ndërsa eksp...
Mbyllet odiseja e gjetjes së pasuesit të Xhani De Biazit, pasi m...
Kaleb Ekuan nuk do ta harrojë lehtë eksperiencën e tij te P...
Armando Sadiku i ka mrekulluar të gjithë në Poloni. Legia e...
Me një mesazh të publikuar në faqen e tij në Facebook...
Ekipet shqiptare kanë mësuar emrat e gjyqtarëve që do ...
Saimiri, si kryetar i Tiranës, pamvarsisht analizave dhe instrumentav...
Deputeti demokrat i qarkut të Fierit, Myslim Murrizi, e cilëson ...
Ndërkohë, Xhani de Biazi vazhdon që të qëndroj&eu...
Milani nuk ndalet në merkato dhe kuqezinjtë janë shumë...
Janë metrat e fundit të “garës”. Luixhi De Kani...
Astrit Patozi vijon me akuzat e tij ndaj kreut të ngrirë të...
Tibor Szanyi, përfaqësuesi i grupit të progresistëve, ...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn